दिल्ली में प्रदूषण का स्तर इस वक्त बढ़ा हुआ है जिसे कम करने के लिए आम आदमी पार्टी शासित दिल्ली सरकार अपने अधिकार क्षेत्र के मुताबिक दिन-रात काम कर रही है। इसी कड़ी में दिल्ली सरकार राजधानी दिल्ली में एक बार फिर से ऑड-इवन लागू करने जा रही है। ऑड-इवन के दिनों में दिल्ली की सड़कों पर नम्बर के हिसाब से कारें चलेंगी।
दिल्ली सचिवालय में पत्रकारों से बात करते हुए दिल्ली सरकार में परिवहन मंत्री कैलाश गहलोट ने कहा कि “दिल्ली सरकार ने यह तय किया है कि दिल्ली में आगामी 13 से 17 नवंबर तक Odd-Even फ़ॉर्मूला लागू किया जाएगा, हम दिल्लीवासियों से अपील करते हैं कि Odd-Even में अपनी सहभागिता जरूर दें, यह समस्या सिर्फ दिल्ली की नहीं है, पूरे उत्तर भारत की है, साथ ही हम प्रधानमंत्री जी से भी निवेदन करते हैं कि राजधानी दिल्ली के आसपास के सभी राज्यों के CM की आपात बैठक बुलाएं और चर्चा करें कि इस समस्या से मिलकर कैसे लड़ा जा सकता है और इसका समाधान कैसे किया जा सकता है”
"यह समस्या सिर्फ दिल्ली की नहीं है, पूरे भारत की है,
हम PM से भी निवेदन करते हैं कि सभी राज्यों के CM की आपात बैठक बुलाई जाए" – @kgahlot pic.twitter.com/0sdO102vSE
— AAP (@AamAadmiParty) November 9, 2017
hin_Deva hin_Deva hin_Deva hin_Deva eng_Latn